پارێزگای لووساکا

پارێزگای لووساکا یەکێکە لە دە پارێزگاکانی زامبیا. پایتەختەکەی لووساکایە کە ھاوکات پایتەختی نیشتمانییە. بچووکترین پارێزگای زامبیایە و ڕووبەرەکەی ٢١ ھەزار و ٨٩٦ کیلۆمەتر دووجایە. ھەروەھا لوساکا زۆرترین دانیشتووان و چڕترین پارێزگای زامبیایە، ژمارەی دانیشتووانەکەی ٢١٩١٢٢٥ کەسە و چڕییەکەی ١٠٠ کەسە لە کیلۆمەتر دووجایەکدا تا ساڵی ٢٠١٠. شارترین پارێزگایە کە زۆرترین پزیشکی تێدایە و کەمترین ڕووداوی پەیوەست بە مەلاریای تێدایە. ئەم پارێزگایە ھاوسنوورە لەگەڵ زیمبابوی و مۆزەمبیق، و بە پارکە نەتەوەیییەکەی خوار زامبێزی لەیەکتر جیا دەکرێتەوە.

 ئابووری و خوێندن 
تا ساڵی ٢٠٠٤، پارێزگاکە ٥٠٢ قوتابخانەی بنەڕەتی و ٣٩ ئامادەیی و ٥٠٢ قوتابخانەی بۆ منداڵانی دەرەوەی قوتابخانە لە نێوان ٧ بۆ ١٥ ساڵدا ھەبووە. ڕێژەی بێکاری ٣١٪ بووە، ڕێژەی بێکاری گشتی بۆ گەنجان تا ساڵی ٢٠٠٨ ٥٢٪ بووە. پارێزگاکە تا ساڵی ٢٠٠٥ ٢٣١ پزیشکی ھەبووە. تا ساڵی ٢٠٠٥ بۆ ھەر ھەزار کەسێک ٣١٣ حاڵەتی مالاریا ھەبووە و تا ساڵی ٢٠١٠ ١٥٤٢٩ حاڵەتی مردن بە ئایدز ھەبووە.

کۆی ڕووبەری بەرھەمی چێنراو لە ماوەی ساڵی ٢٠١٤ لە پارێزگاکەدا ٨٢٦٠٣٫٧٢ ھێکتار بووە، کە ٤٫٣٥٪ی کۆی ڕووبەری چێنراو لە زامبیا پێکدەھێنێت. بەرھەمی پاکی ٢٣٤ ھەزار و ٨٠٧ تۆن بووە، کە ٥٫٧٦٪ی کۆی بەرھەمی کشتوکاڵی وڵاتەکەی پێکھێناوە. گەنم بەرھەمی سەرەکی پارێزگاکە بووە بە ٤٨٬٥١٠ تۆن، کە ٢٤٫٠٧٪ی بەرھەمی نیشتمانی پێکدەھێنێت. فڕۆکەخانەی نێودەوڵەتی کینێس کاوندا و فڕۆکەخانەی لوساکا سیتی دوو فڕۆکەخانەی پارێزگاکەن.

 سەرچاوەکان 

پۆل:لووساکا
[لووساکا